cyanic-selkie/wikianc huggingface dataset:
গোবিন্দা (অভিনেতা)
২০১০-বর্তমান: সাম্প্রতিক কাজ
২০১১ সালে, গোবিন্দাকে জগমোহন মুদ্রার প্রাপ্ত বয়স্কদের কমেডি সিনেমা নটি @ ৪০ সিনেমায় দেখা যায়। যদিও এই সিনেমাটি ফ্লপ, তবুও গোবিন্দের অভিনয় প্রশংসা কুড়ায়। এছাড়া তাকে আরেকটি কমেডি সিনেমা লুট এ দেখা যায়, এর পরিচালক রাজনিশ ঠাকুর এবং এই সিনেমাটিও বক্স অফিসে ফ্লপ। এছাড়া গোবিন্দা অ্যানিমেশন সিনেমা দিল্লী সাফারী সিনেমার 'বাজরাঙ্গী' চরিত্রে কন্ঠদান করেন।
২০১৩ সালে, গোবিন্দা কে.সি. বোকাদিয়ার দিওয়ানা ম্যায় দিওয়ানা সিনেমায় দেখা যায়, এই সিনেমায় তার সাথে অভিনয় করেন প্রিয়াঙ্কা চোপরা, যা পুনরায় বক্স অফিসে ফ্লপ। এই সিনেমাটি বহু বছর আগে নির্মিত। প্রায় দশ বছর পূর্বে এই সিনেমার শুটিং শেষ হয়। এই সিনেমাটি ভিনসেন্ট সেল্ভা পরিচালিত তামিল প্রিয়ামুদান সিনেমার হিন্দি পুনঃনির্মাণ। বহু বিলম্বে মুক্তি পেলেও, এই সিনেমায় গোবিন্দার অভিনয় প্রশংসা অর্জন করে। এছাড়া গোবিন্দা বাংলা সিনেমায়ও করেন। দিপক স্যান্নালের সমাধী সিনেমায় তিনি ডেপুটি ইনেসপেক্টর জেনেরালের চরিত্রে অভিনয় করেন, এই সিনেমায় আরো অভিনয় করেন গ্রেসি সিং এবং সায়ালী ভাগাত, যা বক্স অফিসে তেমন সাড়া জাগাতে পারে নি।
এছাড়া গোবিন্দা সুবাশ ঘাইয়ের ১৯৮৩ সালের সিনেমা হিরো এর পুনঃনির্মিত ২০১৪ সালের সিনেমা হিরো তে কাজ করছেন। এই সিনেমার মাধ্যমে আদিত্য পাঞ্চোলীর ছেলে সূর্য্য পাঞ্চোলী অভিষেক হবে এবং এতে আরো অভিনয় করবেন সুনীল শেঠীর মেয়ে আথ্যিয়া শেঠী। এই সিনেমাটি প্রযোজনা করবেন সালমান খান। এই সিনেমাটি ২০১৪ সালের ডিসেম্বরে মুক্তি পাবে।
তার বিলম্বকৃত সিনেমা বান্দা ইয়েহ্‌ বিন্দাস হ্যায় এবং রান ভোলা রান মুক্তি পেতে পারে।
অভিনেতা
শক্তি কাপুর
গোবিন্দা অন্যান্য অভিনেতাদের মধ্যে সবচেয়ে বেশি অভিনয় করেছেন শক্তি কাপুরের সাথে। তারা একসাথে ৪২ টি সিনেমায় অভিনয় করেছেন। তাদের সর্বশেষ সিনেমা নটি @ ৪০
কাদের খান
শক্তি কাপুরের পর, গোবিন্দা সবচেয়ে বেশি কাজ করেছেন কাদের খানের সাথে। তারা একসাথে ৪০ টি সিনেমায় অভিনয় করেছেন। গোবিন্দা এবং কাদের খানকে একসাথে সর্বশেষ দেখা যায় দিওয়ানা ম্যায় দিওয়ানা সিনেমায়, যা নির্মাণের দশ বছর পর মুক্তি পায়। শারীরীক অবস্থার অবনতির জন্য কাদের খান এখন প্রায় কাজ করা বন্ধ করে দিয়েছেন। ২০০০ সালের মধ্যভাগের পর, কাদের খান সামান্য কিছু সিনেমায় ছোট্ট চরিত্রে অভিনয় করেছেন। গোবিন্দা এবং শক্তি কাপুর অথবা কাদের খানের সাথে ৯০’র এবং ২০০০ দশকের প্রায় সকল সিনেমায় একসাথে কাজ করেছেন। এই তিনজন একসাথে ২২ টি সিনেমায় অভিওয় করেছেন।
জনি লিভার
সতীশ কৌশিক
গোবিন্দা সতীশ কৌশিকের সাথে ১৪ টি সিনেমায় অভিনয় করেছেন। তারা একসাথে ২০০৯ সালে সর্বশেষ ডু নট ডিস্টার্ব সিনেমায় অভিনয় করেছেন।
পরেশ রাওয়াল
গোবিন্দা পরেশ রাওয়ালের সাথে ১৪ টি সিনেমায় অভিনয় করেছেন।
সঞ্জয় দত্ত
গোবিন্দা এবং সঞ্জয় দত্ত একসাথে ৭ টি সিনেমায় অভিনয় করেছেন। এগুলো হল, জিতে ম্যায় শান সে, তাকাত্বার, দো কয়েদি, আন্দোলন, হাসিনা মান জায়েগী, জোড়ি নাম্বার ওয়ান এবং এক অর এক এগারো
অভিনেত্রী
নিলম
গোবিন্দা নিলাম সাথে ৮০’র দশকের প্রায় সিনেমায় কাজ করেছেন। তারা একসাথে ১০ টি সিনেমায় কাজ করেছেন, যার মধ্যে গোবিন্দের অভিষেক সিনেমা ইলজাম ও অন্তর্ভুক্ত। তাদের অভিনীত সিনেমাগুলো হল, ইলজাম, লাভ ৭৮৬, খুদ্গার্জ, ঘার ম্যায় গলি ম্যায় শ্যাম, হত্যা, তাকাত্বার, দো কয়েদী, দোস্ত গারিবোন্‌ কা, ফার্য কি জাং এবং বিল্লু বাদশাহ্।
কারিশমা কাপুর
৯০’র দশকে, গোবিন্দা প্রায় কারিশমা কাপুরের সাথে বহু সিনেমায় অভিনয় করেছেন। তারা একসাথে ১০ টি সিনেমায় অভিনয় করেছেন। এগুলো হল,মুকাবেলা, প্রেম শক্তি, রাজা বাবু, দুলারা, খুদ্দার, কুলি নাম্বার ওয়ান, সাজান চালে শ্বশুরাল, হিরো নাম্বার ওয়ান, হাসিনা মান জায়েগী এবং শিকারী''।
রাভীনা টেন্ডন
গোবিন্দা রাভীনা টেন্ডনের সাথেও অনেক সিনেমায় অভিনয় করেছেন। তারা একসাথে ৯ টি সিনেমায় কাজ করেছেন। এগুলো হল, আন্টি নাম্বার ওয়ান, দুলহে রাজা, বাড়ে মিয়া ছোটে মিয়া, পারদেশি বাবু, রাজাজী, আনাড়ি নাম্বার ওয়ান, আখিয়োন্‌ সে গুলি মারে, ''ওয়াহ! তেয়া কেয়া কেহ্‌না, এবং স্যান্ডউইচ''।
জুহি চাওলা
গোবিন্দা জুহি চাওলার সাথেও অনেক সিনেমায় কাজ করেছেন। তারা একসাথে ৮ টি সিনেমায় অভিনয় করেছেন। এগুলো হল, স্বর্গ, ভাবী, কার্জ চুকানা হ্যায়, রাধা কা সঙ্গম, ভাগ্যবান, দিওয়ানা মাস্তানা, আমদানী আঠানী খরচা রুপিয়া, এবং সালাম-ই-ইস্ক: এ ট্রিবিউট টু লাভ। এবং তার একটি কেমিও উপস্থিতি আন্দাজ আপনা আপনা সিনেমায়।
রাণী মুখার্জী
লারা দত্ত
গোবিন্দা লারা দত্তের সাথে ৪ টি সিনেমায় কাজ করেছেন, এগুলো হও, ভাগাম ভাগ, পার্টনার, ডু নট ডিস্টার্ব এবং পূর্ব নির্মিত কিন্ত এখনো মুক্তি না পাওয়া বান্দে ইয়ে বিন্দাস হ্যায় সিনেমা।
রাজনৈতিক জীবন
সংসদ সদস্য হিসেবে প্রথম দশ মাসের মধ্যে, গোবিন্দ স্থানীয় উন্নয়নের জন্য বরাদ্দকৃত ২০ মিলিয়ন রুপির কোন অংশ খরচ করেন নি। যখন সংবাদপত্রে এই প্রতিবেদন প্রকাশ করা হয়, তখন থেকে তিনি এই অর্থ ব্যবহার করা শুরু করেন। থানা জেলা উৎসকারীদের প্রতিবেদনের আলোকে, গোবিন্দ ৭ মিলিয়ন রুপি ব্যয় করেছেন অঙ্গনবদী, সমাজ মন্দির এবং ভাসাই এবং ভিরায় বসবাসকারী নাগরিকদের পানীয় সমস্যা দূরীকরনে। যাহোক, এই প্রকল্পগুলোর কাজ শুরু হয় নি (২০০৫ এর আগস্ট অনুসারে), কারণ প্রশাসনিক অনুমতি প্রাপ্তিতে বিলম্ব হয়।
সমালোচনা
সংসদ সদস্য হিসেবে, গোবিন্দা তার এলাকার জনগণের সাথে সম্পর্ক না থাকায় সমালোচনার সম্মুখীন হতে হয়েছিল। বিশেষ করে, বর্ষাকালে (২০০৫ সালের ২৬ জুলাই শুরু), যাতে মুম্বাইয়ে ৪৫০ জন মানুষ মারা গিয়েছিল। এই বৃষ্টির পর, তিনি যখন টেলিভিশন চ্যানেলে কথা বলছিলেন, গোবিন্দা দাবি করে যে, তিনি সোনিয়া গান্ধী থেকে ১৫০ মিলিয়ন রুপি পেয়েছেন বন্যা দুর্গত এলাকার জন্য। যাহোক, তার নিজের দলের সহকর্মীরা এর প্রতিবাদ জানায়। মোহন অধিকারী, পালঘর কংগ্রেস ইউনিটের সভাপতি, তিনি এক রেকর্ডে বলেন যে, "not a single paisa had been received"
সংসদ সদস্য হিসেবে কর্মরত থাকাবস্থায়, তার সহ-অভিনেতা শক্তি কাপুর একটি স্টিং অপারেশনে ধরা পড়ে, তার বিরুদ্ধে অভিযোগ উঠে যে, তিনি এক টেলিভিশন প্রতিবেদনকারীকে বলিউডে যৌন উত্তেজক কাজের জন্য প্রস্তাব দেয়। যার ফলে গোবিন্দার দ্বারা কংগ্রেস বিব্রতকর অবস্থার সম্মুখীন হয়। গোবিন্দার বিরুদ্ধে একটি ড্যান্স বার নিষিদ্ধ করার অভিযোগ উঠে, যা ভারতীয় কংগ্রেস-জাতীয় কংগ্রেস দল, নেতৃত্বে থাকা গণতান্ত্রিক দলকে বিব্রতকর অবস্থায় ফেলে, যে দলকেও নিষিদ্ধ করার প্রস্তাব করা হয়।
সংসদ সদস্য হিসেবে তার বিরুদ্ধে কার্যকর ভূমিকা পালন না করার অভিযোগ উঠে। তিনি লোকসভায় সবচেয়ে বেশি অনুপস্থিত ছিলেন। এছাড়া তিনি সংবিধান সংশ্লিষ্ট কোন বিষয়ে আলোচনায় অংশ নিতেন না।
২০০৮ সালের ২০ জানুয়ারী, তিনি সিদ্ধান্ত নেন যে বলিউডে তার অভিনয়ে মনোনিবেশ করার জন্য তিনি রাজনীতি পরিত্যাগ করবেন।
ব্যক্তিগত জীবন
গোবিন্দার বাবা অরুন আহুজা ১৯৪০’র দশকের একজন অভিনেতা ছিলেন এবং তার মা নির্মলা আহুজাও একজন অভিনেত্রীর পাশাপাশি একজন কণ্ঠশিল্পীও ছিলেন। তার, কৃতি কুমার একজন অভিনেতা, প্রযোজক এবং পরিচালক। তার বোন, কামিনী খান্না একজন লেখক, সঙ্গীত পরিচালক, কন্ঠশিল্পী, উপস্থাপক এবং 'Beauty with Astrology' এর প্রতিষ্ঠাতা। গোবিন্দার ছয়জন ভাগ্নে ভাতিজা এবং দুইজন ভাগ্নি ভাতিজি বিনোদন শিল্পের সাথে জড়িতঃ অভিনেতা বিনয় আনন্দ, ক্রুশনা অভিষেক, আর্যা ন, অর্জুন সিং, রাগিনী খান্না, অমিত খান্না, আরতি সিং এবং জন্মেদ্র কুমার আহুজা। গোবিন্দার শ্যালক, দেবেন্দ্র শর্মাও হিন্দি সিনেমার অভিনেতা।
গোবিন্দার মামা আনন্দ সিং, যিনি পরিচালক ঋষিকেশ মুখোপাধ্যায়ের সহকারী, তাকে নিয়ে তান বদন নামের একটি সিনেমারও কাজও চলছে। আনন্দের স্ত্রী’র বোন সুনীতা তান বদন সিনেমায় মহরতের সময় গোবিন্দার প্রেমে পড়ে যান। তারা ১৯৮৭ সালের ১১ মার্চ বিয়ে করেন। তাদের বিয়ে চার বছর গোপনে রাখা হয়। এই দম্পতির দুই সন্তান, নর্মধা এবং যশবর্ধন।
১৯৯৪ সালের ৫ জানুয়ারী খুদ্দার (১৯৯৪) সিনেমার শুটিং চলাকালে গোবিন্দা সামান্যের জন্য মৃত্যুর হাত থেকে বেচে যান। সিনেমার দৃশ্যে দেখান হয় যে, নায়কের গাড়ি অন্য একটি গাড়ির সাথে ধাক্কা খায়, আর এই অংশটি শুটিং করতে গিয়ে গোবিন্দা মাথায় শুরুতরভাবে ব্যথা পান। যদিও রক্তক্ষরণ হয়েছিল, গোবিন্দা তবুও শুটিং সমাপ্ত করেন নি। ডাক্তারকে দেখানো পর, তিনি মধ্যরাত পর্যন্ত শুটিং করেন।
২০০৪ সালে, গোবিন্দা রাজনীতিতে প্রবেশের মাধ্যমে তার কর্মজীবনের এক নতুন ইনিংস শুরু করেন। চলচ্চিত্রে অভিনয়ের পাশাপাশি, তিনি ভারতীয় জাতীয় কংগ্রেস পার্টির একজন সদস্য ছিলেন। ২০০৪ সালে ভারতের ১৪ তম লোকসভা নির্বাচনে মহারাষ্ট্র প্রদেশ থেকে উত্তর মুম্বাইয়ের সপ্তম সংসদ সদস্য হিসেবে নির্বাচিত হন। ২০০৪ সালে গোবিন্দা ভারতীয় জাতীয় কনগ্রেসে যোগ দেন, এবং লোক সভা নির্বাচনে নির্বাচিত হন। তিনি এই নির্বাচনে পূর্বে পাচবারে সংসদ সদস্য এবং প্রাক্তন খনিজ মন্ত্রীকে ৫০০০০ এর বেশি ভোটের ব্যবধান হারান। নির্বাচনে তার মূলমন্ত্র ছিল প্রাওয়াশ (যোগাযোগ),স্বাস্থ্য এবং জ্ঞান (শিক্ষা)।সংসদ সদস্য হিসেবে, গোবিন্দা তার এলাকার জনগণের সাথে সম্পর্ক না থাকায় সমালোচনার সম্মুখীন হতে হয়েছিল। বিশেষ করে, বর্ষাকালে (২০০৫ সালের ২৬ জুলাই শুরু), যাতে মুম্বাইয়ে ৪৫০ জন মানুষ মারা গিয়েছিল।
২০০৮ সালের ২০ জানুয়ারী, তিনি সিদ্ধান্ত নেন যে বলিউডে তার অভিনয়ে মনোনিবেশ করার জন্য তিনি রাজনীতি পরিত্যাগ করেন।
টেলিভিশন
১৯৯৯ সালে, গোবিন্দা তার স্ত্রী এবং কারিশমা কাপুরের সাথে টিভি অনুষ্ঠান জীনা ইসি কা নাম হ্যায় তে উপস্থিত হয়, যার উপস্থাপক ছিলেন বলিউড অভিনেতা সুরেশ ওবেরয়।
২০০১ সালে, গোবিন্দা জীতো চাপ্পার ফাড় কে নামে একটি টিভি খেলার অনুষ্ঠানের উপস্থাপনা করেন, যা সনি টেলিভিশন চ্যানেলে প্রচারিত হয়। এই অনুষ্ঠানটির প্রথম পর্ব খুব বিখ্যাত হয় এবং যা বড় মিয়া ছোটে মিয়া সিনেমার তার সহ-অভিনেতা অমিতাভ বচ্চনের কৌন বনেগা ক্রোড়পতি অনুষ্ঠানের টার্গেট রেটিং পয়েন্টের (TRP) চেয়ে বেশি। কিন্তু নিম্ন টার্গেট রেটিং পয়েন্টের (TRP) জন্য এই অনুষ্ঠানটি মাত্র ১৩ পর্বের পরেই শেষ করে দেওয়া হয়।
২০০৩ সালে, গোবিন্দা তার স্ত্রী সুনিতার সাথে, Rendezvous with Simi Garewal নামে একটি অনুষ্ঠানে উপস্থিত হয়, যার উপস্থাপক সিমি গারেওয়াল।
২০১৩ সালের ১৫ ডিসেম্বর, তাকে জনপ্রিয় কালারস টিভি অনুষ্ঠান কমেডী নাইটস উইথ কপিল এ পূজা বোসের সাথে তার এলবামের প্রচারণা দেখা
গোবিন্দা একটি অনুষ্ঠানে শিরোনাম সঙ্গীত "গোরী তেরে ন্যায়না" গানের কয়েক লাইন পরিবেশন করেন, বলিউডের কিংবদন্তি সঙ্গীত শিল্পী লতা মঙ্গেশকর এর প্রশংসা করেন। উক্ত পর্বটি অনেক হিট হয়, কারণ বলিউডের কোন অভিনেতা বহু দিন পর এই অনুষ্ঠানের মাধ্যমে ফিরে এসেছিল।
২০১৪ সালে, গোবিন্দা স্টার প্লাস চ্যানেলে প্রচারিত অনুষ্ঠান ম্যাড ইন ইন্ডিয়া তে কারিশমা কাপুরের সাথে উপস্থিত ছিলেন। তিনি তার সিনেমার কয়েকটি জনপ্রিয় গানে কারিশমার সাথে নৃত্য পরিবেশন করেছিলেন।
সঙ্গীত পরিচালক এবং সঙ্গীতশিল্পী
গোবিন্দা সঙ্গীত পরিচালক আনন্দ মিলিন্দ, আনন্দ রাজ আনন্দ এবং প্লেব্যাক সঙ্গীতশিল্পী উদিত নারায়ণ ের সাথে সবচেয়ে বেশি কাজ করেছেন। উদিত নারায়ণ তার ৪০টির বেশি সিনেমায় গান গেয়েছেন। খুব কম সিনেমায় আছে যেখানে তিনি একজন নির্দিষ্ট অভিনেতার কন্ঠে প্লেব্যাকে গান করে নি। গোবিন্দার পরবর্তী কিল বিল সিনেমায়ও উদিত কন্ঠ দিয়েছেন। অন্যান্য সঙ্গীত শিল্পী যাদের সাথে গোবিন্দা কাজ করেছেন, তাদের মধ্যে উল্লেখযোগ্য হল, কুমার শানু, বিনোদ রাথোড়, অভিজিৎ ভট্টাচার্য্য এবং সনু নিগম। ছোটবেলায় গোবিন্দা ক্যালিসিক্যাল সঙ্গীত শিখেছিলেন।
২০১৩ সালের নভেম্বরে, গোবিন্দা টিভি অভিনেত্রী পুজা বোসের সাথ তার গানের এলবাম গোরী তেরে ন্যায়না বের করেছেন এবং এই এলবামের সব গানে তিনি কন্ঠ দিয়েছেন। এটা গোবিন্দার দ্বিতীয় এলবাম
তার প্রথম এলবাম গোবিন্দা বের হয় ১৯৯৮ সালে। এই এলবামটি মোটামুটি হিট হয়
আঘাত (১৯৮৬-এর চলচ্চিত্র)
আঘাত মজিবর রহমান পরিচালিত ১৯৮৬ সালের বাংলাদেশী নাট্যধর্মী চলচ্চিত্র। এঞ্জেল মুভিজের ব্যানারে নির্মিত ও পরিবেশিত চলচ্চিত্রটির চিত্রনাট্য লিখেছেন পরিচালক মজিবর নিজেই। এতে শ্রেষ্ঠাংশে অভিনয় করেন আলমগীর, রোজিনা, গোলাম মুস্তাফা প্রমুখ।
চলচ্চিত্রটি ১৯৮৬ সালের ১৫ই আগস্ট বাংলাদেশে মুক্তি পায়। এটি ১১তম জাতীয় চলচ্চিত্র পুরস্কারে শ্রেষ্ঠ সম্পাদক বিভাগে একটি পুরস্কার লাভ করে।
সঙ্গীত
আঘাত চলচ্চিত্রটির সুরারোপ করেছেন আলাউদ্দিন আলী।
দক্ষিণ খোরসন প্রদেশ
দক্ষিণ খোরাসান প্রদেশ পূর্ব ইরানের একটি প্রদেশ। এর রাজধানী বির্জান্দ। অন্যান্য বড় শহরের মধ্যে আছে ফেরদৌস এবং খাএন।
দক্ষিণ খোরাসান প্রদেশ ৭টি কাউন্টি নিয়ে গঠিত: বির্জান্দ, ফেরদৌস, খাএন, সারায়ান, নেহবান্দান, দার্মিয়ান এবং সার্বিশেহ।
২০০৪ সালে তৎকালীন খোরাসান প্রদেশকে ভেঙে যে তিনটি নতুন প্রদেশ গঠন করা হয়, তাদের মধ্যে দক্ষিণ খোরাসান প্রদেশ একটি।
চতুরঙ্গ (উপন্যাস)
চতুরঙ্গ রবীন্দ্রনাথ ঠাকুরের একটি সামাজিক-মনস্তাত্ত্বিক উপন্যাস। এটি সাধুভাষায় লিখিত রবীন্দ্রনাথের সর্বশেষ উপন্যাস। এটিকে রবীন্দ্রনাথের অন্যতম শ্রেষ্ঠ উপন্যাস বলে বিবেচিত হয়। চতুরঙ্গ উপন্যাসের চারটি অঙ্গ- জ্যাঠামশাই ,শচীশ ,দামিনী এবং শ্রীবিলাস। উপন্যাসটি ১৯১৬ সালে প্রকাশিত হয়। শ্রীবিলাস (বর্ণনাকারী) নামে এক যুবকের যাত্রা, তাঁর সর্বোত্তম বন্ধু, দার্শনিক এবং পথপ্রদর্শক শচীশের সাথে তাঁর সাক্ষাৎ, দামিনী বিধবা এবং আদর্শবাদী ব্যক্তি জ্যাঠামশাইয়ের গল্প নিয়ে উপন্যাসটি লিখিত।
২০০৮ সালে সুমন মুখোপাধ্যায় এই উপন্যাস অবলম্বনে চতুরঙ্গ চলচ্চিত্রখানি নির্মাণ করেন।
শাহজাদা খানম
শাহজাদা খানম (২১ নভেম্বর ১৫৬৯ –?) ছিলেন একজন মুঘল রাজকন্যা। তিনি মুঘল সম্রাট আকবরের দ্বিতীয় সন্তান এবং জ্যেষ্ঠ কন্যা।
পরিবার
শাহজাদা খানম ১৫৬৯ সালের ২১ নভেম্বর জন্মগ্রহণ করেন। তিনি ছিলেন মুঘল সম্রাট আকবরের জ্যেষ্ঠ কন্যা। তার মা ছিলেন বিবি সালিমা নামে একজন রাজকীয় উপপত্নী (সালিমা সুলতান বেগমের সাথে বিভ্রান্ত হবেন না)।  আকবর গোয়ালিয়রে পৌঁছে তার জন্মের খবর পান। তিনি তার নাম রাখেন শাহজাদা খানম এবং আনন্দ উদযাপনের আদেশ দেন।  তাকে তার নানী মরিয়ম মাকানি ওরফে হামিদা বানু বেগমের তত্ত্বাবধানে রাখা হয়েছিল।
তিনি তার বড় সৎ ভাই জাহাঙ্গীরের কাছ থেকেযথাযথ সম্মান পেয়েছিলেন। জাহাঙ্গীর মন্তব্য করেছিলেন - "আমার সমস্ত বোনের মধ্যে, সততা, নিষ্ঠা এবং আমার কল্যাণের জন্য উদ্যোগে, তার (শাহজাদা খানম) তুলনা সে নিজেই; কিন্তু তার সময় প্রধানত তার সৃষ্টিকর্তার উপাসনায় নিবেদিত। "
১৫৯৯ সালের ১৩ মে তারা মাতা বিবি সালিমার মৃত্যুতে তিনি গভীরভাবে শোকাহত হন। এরপর সম্রাট আকবর " সহানুভূতি ও পরামর্শ দিয়ে তাকে কিছুটা শান্ত করেছিলেন। "
বিবাহ
১৫৯৩ সালের সেপ্টেম্বরের শেষ দিকে, শাহজাদা খানম আমির তৈমুরের দ্বিতীয় পুত্র প্রিন্স উমর শেখ মির্জার বংশধর প্রিন্স ইব্রাহিম হোসেন মির্জার পুত্র প্রিন্স মুজাফফর হোসেন মির্জার সাথে বিবাহ বন্ধনে আবদ্ধ হন। তার মা ছিলেন প্রথম মুঘল সম্রাট বাবরের পুত্র কামরান মির্জার কন্যা গুলরুখ বেগম। এর আগেও মুজাফফর হোসেনের বোন নুর-উন-নিসা বেগমের সাথে তার ভাই জাহাঙ্গীরের বিয়ে হয়েছিল।
আদনান ফারুক হিল্লোল
আদনান ফারুক হিল্লোল (জন্ম: ২৪ অক্টোবর ১৯৭৯ ) একজন বাংলাদেশী মডেল, অভিনেতা এবং উপস্থাপক। তিনি ২০০২ সালে জনপ্রিয় চোরাবালি ছবিতে অভিনয়ের মাধ্যমে চলচ্চিত্রে আত্মপ্রকাশ করেন। তিনি 'হাইওয়ে', 'থ্রী কমরেড' , 'টার্মিনাল' এবং 'নো প্রবলেম' এর মতো জনপ্রিয় নাটক ও সিরিয়ালে অভিনয় করেন ।
প্রাথমিক জীবন
আদনান ফারুক হিল্লোল ১৯৭৯ সালের ২৪ অক্টোবর বাংলাদেশের সিলেটে জন্মগ্রহণ করেন। পরবর্তীতে তার বাবার সরকারি চাকরির কারণে স্ব-পরিবারে খুলনায় চলে আসেন। তার নাট্যজীবন শুরু হয়েছিল ১৯৯৫ সালে "দেশ নাটক" এর মাধ্যমে। ১৯৯৯ সালে তিনি প্রথমবার টেলিভিশনে নিজেকে তুলে ধরেন।
পেশা
ক্যারিয়ারের প্রথম দিকে তিনি থিয়েটারে অভিনয় করেছিলেন। তিনি ১৯৯৯ সালে গিয়াসউদ্দীন সেলিম রচিত ও পরিচালিত বিপ্রতীপ-এর মাধ্যমে টিভি নাটক ও চলচ্চিত্রের কাজ শুরু করেছিলেন। ২০০৪ সালে অমিতাভ রেজা পরিচালিত ধারাবাহিক স্পর্শের বাইরে নাটকে অভিনয় করে তিনি ব্যাপক প্রশংসা লাভ করেন এবং এর মাধ্যমে তিনি পেশাগতভাবে অভিনয় শুরু করেন। তিনি ছোট পর্দায় সর্বাধিক চরিত্রে অভিনয় করেছেন । জনপ্রিয় চোরাবালি ছবির মাধ্যমে তিনি চলচ্চিত্রে অভিনয় শুরু করেন। পরে তিনি 'হ্যালো অমিত' নামে আরও একটি ছবিতে অভিনয় করেন ।
গোবিন্দ অভিনীত চলচ্চিত্র
এই চলচ্চিত্রগুলো গোবিন্দ অভিনীত (জন্মনাম গোবিন্দ অরুন আহুজা, জন্ম ২১ ডিসেম্বর ১৯৬৩ ) একজন ভারতীয় চলচ্চিত্র অভিনেতা, বলিউডে অভিনয়ের জন্য পরিচিত। একজন প্রাক্তন রাজনীতিবিদ, গোদিন্দ ১২ বার ফিল্মফেয়ার পুরস্কারের মনোনয়ন পেয়েছেন, এবং তিনি ফিল্মফেয়ার বিশেষ পুরস্কার এবং ফিল্মফেয়ার সেরা কমেডিয়ায়ন অভিনেতা পুরস্কার অর্জন করেছেন। এছাড়া তিনি চারবার জি সিনেমা পুরস্কার জিতেছেন।
১৯৮৬ সালে ইলযাম সিনেমার মাধ্যমে তার অভিষেক ঘটে, তিনি ১৪০ টির বেশি হিন্দি সিনেমায় অভিনয় করেছেন। ১৯৯৯ সালের জুনে, বিবিসি নিউজ অনলাইনের সদস্যদের দ্বারা বিগত হাজার বছরের সেরা দশজন তারকার একজন নির্বাচিত হন।
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত অভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩),রাজা বাবু (১৯৯৪),কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯),জান সে পেয়ারী (১৯৯২),আখেন্ (১৯৯৩),হত্যাকারী (১৯৯৫),বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯),'''ওয়াহ্‌! তেরা কেয়া কেহনা (২০০২) এবং স্যান্ডউইচ''' (২০০৬) এর মতন সিনেমায় সফলভাবে দ্বৈত চরিত্রে অভিনয় করেন। দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।
২০০৭ সালে তার দ্বিতীয় মুক্তিপ্রাপ্ত সিনেমা হল ডেভিড ধাওয়ানের কমেডি সিনেমা পার্টনার, এই সিনেমায় গোবিন্দের সাথে অভিনয় করেন সালমান খান, ক্যাটরিনা কাইফ, এবং লারা দত্ত। এই সিনেমাটি মুক্তির প্রথম সপ্তাহে ভারতে মোট ৩০০ মিলিয়ন রুপি আয় করে, এরপর থেকে এটি ভারতে নিজ দেশে দ্বিতীয় সর্বোচ্চ প্রথম সপ্তাহে আয়কারী সিনেমা। এই সিনেমাকে বক্স অফিসে ব্লকবাস্টার হিট সিনেমা হিসেবে ঘোষণা করা হয়। গোবিন্দ এই সিনেমার জন্য অনেক পুরস্কার অর্জন করেন যার মধ্যে আইফা (IIFA) সেরা কমেডিয়ান পুরস্কার এবং জি সিনেমা সেরা সহ-অভিনেতা পুরস্কার অন্তর্ভুক্ত। এছাড়া তাকে জাহান্‌ জায়েগা হামে পায়েগা সিনেমায় দেখা যায় যদিও এর সিনেমাটি বহু আগে নির্মাণ করা হয়েছিল। এই সিনেমাটি বক্স অফিসে চূড়ান্ত অসফলতার সম্মুখীন হয়। চলচ্চিত্রে অভিনয়ের পাশাপাশি, তিনি ভারতীয় জাতীয় কংগ্রেস পার্টির একজন সদস্য ছিলেন। ২০০৪ সালে ভারতের ১৪ তম লোকসভা নির্বাচনে মহারাষ্ট্র প্রদেশ থেকে উত্তর মুম্বাইয়ের সপ্তম সংসদ সদস্য হিসেবে নির্বাচিত হন, এই নির্বাচনে তিনি ভারতীয় জনতা পার্টির রাম নায়েককে হারান। ২০০৯ সালের সাধারণ নির্বাচনে, তিনি চলচ্চিত্র অভিনয়ে মনোনিবেশ করার জন্য রাজনীতি পরিত্যাগ করেন।
কৃষ্ণ ভ্যালি
থাম্ব|কৃষ্ণ ভ্যালির হরে কৃষ্ণ মন্দির
এটি ১৯৯৩ সালে শিবরাম স্বামী দ্বারা প্রতিষ্ঠিত হয়েছিল।  যারা কৃষ্ণ ভ্যালিতে বাস করেন তারা তাদের সমস্ত খাদ্য তাদের জৈব খামার থেকে পান। তাদের দুগ্ধজাত দ্রব্যের জন্য গবাদি পশু এবং মধুর জন্য মৌমাছি রয়েছে।
কৃষ্ণ ভ্যালিতে উদ্ভিদ ও প্রাণীজগত হল বিদেশী এবং স্থানীয় প্রজাতির একটি বিশেষ মিশ্রণ। ফ্রাঙ্গিপানি (প্লুমেরিয়া) এর মতো ফুল যা হাঙ্গেরির স্থানীয় নয় তাও এখানে রোপণ করা হয়।
মন্দির
alt=|থাম্ব|কৃষ্ণ ভ্যালির রাধা-শ্যামসুন্দর মন্দির কৃষ্ণ ভ্যালিতে প্রায় ২০০ কৃষ্ণভক্ত বাস করে।  এখানে একটি রাধা - শ্যামসুন্দর মন্দির রয়েছে।  যা পর্যটকদের জন্যও একটি প্রধান আকর্ষণ।
রায়পেট্টা
রায়পেট্টা দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি শহরের অন্যতম অগ্রগণ্য অর্থনৈতিক ও আবাসিক অঞ্চল। রায়পেট্টাতে রয়েছে একটি ক্লক টাওয়ার।
অবস্থান
রায়পেট্টা চেন্নাই শহরের মধ্যস্থলে সমুদ্রতল থেকে ৯ মিটার বা ২৯ ফুট উচ্চতায় অবস্থিত। এটি চেন্নাই কর্পোরেশনের ৯ নং তেনামপেট অঞ্চলে ১১৮ নম্বর ওয়ার্ডে অবস্থিত।
সীমানা
রায়পেট্টার উত্তর-পশ্চিম দিকে নুঙ্গমবক্কম, উত্তর দিকে চিন্তাদ্রিপেট, উত্তর-পূর্ব দিকে চেপবক্কম, পশ্চিম দিকে গোপালপুরম, পূর্ব দিকে তিরুবল্লীকেণি, দক্ষিণ পশ্চিম দিকে তেনামপেট, দক্ষিণ দিকে ময়িলাপুর এবং দক্ষিণ-পূর্ব দিকে মেরিনা সমুদ্র সৈকত রয়েছে।
ইতিহাস
১৭২১ খ্রিস্টাব্দে ব্রিটিশ ইস্ট ইন্ডিয়া কোম্পানির নথিভূক্ত তথ্য অনুসারে রায়পেট্টা, নুঙ্গমবক্কম ও তেনামপেট এই তিনটি লোকালয় একত্রে বহু পূর্বে পথচারীছত্র ছিল। খ্রিস্টীয় সপ্তদশ শতাব্দীর শুরুর দিকে ব্রিটিশ আগমনের পর অষ্টাদশ শতাব্দীর অবধি বড় সংখ্যায় ইউরেশীয় লোকজন এই অঞ্চলে বসবাস করতে আসেন। অষ্টাদশ শতাব্দীর মধ্যভাগ এরপর থেকে মুসলিম বণিকদের আনাগোনা শুরু হয়। ১৭৯৮ খ্রিস্টাব্দে ব্রিটিশ ইস্ট ইন্ডিয়া কোম্পানি প্রশাসনিক কাজের সুবিধার্থে এখানে আমির মহল নির্মাণ করে। ১৮৫৫ খ্রিস্টাব্দে ব্রিটিশরা স্বত্ববিলোপ নীতি প্রয়োগ করে কর্ণাট রাজ্য ব্রিটিশ সাম্রাজ্যের অন্তর্ভুক্ত করলে নবাবের বাসগৃহ ও খলসা মহল বা চেপবক্কম প্যালেস মাদ্রাজ সরকারের হস্তগত হয়। এরপর নবাব ত্রিপলিকেণ (তিরুবল্লীকেণি) হাইওয়ের ওপর শাদি মহল নামে একটি অট্টালিকায় বসবাস করা শুরু করেন। তবে ব্রিটিশ সরকারের তৎপরতায় আমির মহল আর্কটের নবাবপুর থেকে দেওয়া হয় এবং রবার্ট খ্রিশমের পরিকল্পনা অনুসারে অফিস বিল্ডিংকে রাজপ্রাসাদে পরিণত করা হয়। ১৮৭৬ খ্রিস্টাব্দে নবাব ও তার পরিবার আমির মহলে প্রত্যাবর্তন করলে তার পর থেকে এটি ছিল আর্কটের নবাবদের স্থায়ী ঠিকানা।
১৭৬৯ খ্রিস্টাব্দে নির্মিত পিউরিফিকেশন চার্চ ছিল এই লোকালয়ের প্রথম গির্জা। অবশ্য ১৮৪৮ খ্রিস্টাব্দের মধ্যে এই গির্জাটি প্রেজেন্টেশন চার্চ বা ওয়ালাজাপেট গির্জা নামে পরিচিতি পায়। ২১ ভূমি প্লটের উপর নির্মিত এই গির্জাটি ১৮১৩ খ্রিস্টাব্দে নবাব দ্বারা অনুমতিপ্রাপ্ত হয়। বর্তমান জামবাজার অঞ্চলে তথা গির্জাটির পাশেই ১৮৮৯ খ্রিস্টাব্দে নির্মিত হয় সুব্রহ্মণ্যস্বামী মন্দির। ১৮১০ খ্রিস্টাব্দে প্রতিষ্ঠিত হয় হাউসেন্ড লাইট মসজিদ। ১৮১৯ খ্রিস্টাব্দে ভারতের প্রথম মেথডিস্ট খ্রিস্টীয় ভজনালয় প্রতিষ্ঠিত হয় রায়পেট্টাতে। প্রতিষ্ঠার এক বছর পূর্বে প্রতিষ্ঠাতা জেমস লিনচ এই অঞ্চলে বসতি স্থাপন করেন। এই গির্জাটি ১৮৫৩ খ্রিস্টাব্দে উইস্লি চার্চ নামে পরিচিত হয়।
১৮১৯ খ্রিস্টাব্দে প্রতিষ্ঠিত হয় মাদ্রাজ আই ইনফির্মারি। এটি এশিয়ার প্রবীণতম এবং বিশ্বের দ্বিতীয় প্রবীণতম চক্ষু বিশেষজ্ঞ হাসপাতাল। লন্ডন|লন্ডনে অবস্থিত মুরফিল্ডস আই হসপিটাল ১৮৮৪ খ্রিস্টাব্দে এই হাসপাতালটিকে এগমোর|এগমোরে নিয়ে যাওয়া হয় ও ১৮৮৬ খ্রিস্টাব্দে এটির নাম দেওয়া হয় এগমোর চক্ষু হাসপাতাল। ১৯১১ খ্রিস্টাব্দে রায়পেট্টা সরকারি হাসপাতাল প্রতিষ্ঠিত হয়। এই হাসপাতালের প্রথম সুপারিনটেনডেন্ট নিযুক্ত হন কলনেল সি ডনোভান।
১৯৩০ এর দশকি এখানে একটি ক্লক টাওয়ার তৈরি করা হয়। বর্তমান গানি এন্ড সন্স তথা তৎকালীন সাউথ ইন্ডিয়া ওয়াচ কোম্পানি ওই ক্লক টাওয়ারের ঘড়ির সমস্ত যন্ত্রাংশ তৈরি করে।
জনতত্ত্ব
২০১১ খ্রিস্টাব্দে ভারতের জনগণনা অনুসারে রায়পেট্টার মোট জনসংখ্যা ছিল ১৪,৯১২ জন, যেখানে পুরুষ ৭,৪৪৪ জন এবং নারী ৭,৪৬৮ জন।
স্বাস্থ্য পরিষেবা
রায়পেট্টা সরকারি হাসপাতাল এই লোকালয়ে অবস্থিত প্রধান স্বাস্থ্য কেন্দ্র এবং শহরের সীমান্তবর্তী দ্বিতীয় বৃহত্তর হাসপাতাল, এর বিস্তার চেঙ্গলপট্টু অবধি। এই হাসপাতালের পূর্ণ পরিষেবা বিশিষ্ট জরুরিকালীন বিভাগ রয়েছে এছাড়াও রয়েছে সবুজায়ন, কালার কোড অঞ্চল এবং তামিলনাড়ু এক্সিডেন্ট এন্ড ইমার্জেন্সি কেয়ার ইনিসিয়েটিভের নির্দেশাবলী।
রাজনীতি
রায়পেট্টা চেন্নাই মধ্য লোকসভা কেন্দ্রের থাউসেন্ড লাইটস বা আয়িরম বিলকু বিধানসভার অন্তর্গত। এই লোকালয় রয়েছে তামিলনাড়ু কংগ্রেস সমিতি এবং সর্বভারতীয় আন্না দ্রাবিড় মুনেত্র কড়গম রাজনৈতিক দলদুটির সদর এবং পুরাচি থালাইভি আম্মা মালিগাই, ভারতীয় আঞ্চলিক রাজনৈতিক দল আম্মা মক্কাল মুনেত্রা কাজগামের সদর দফতর।
ফ্লাইট লেফটেন্যান্ট
ডান|থাম্ব|278x278পিক্সেল|A flight lieutenant's sleeve/shoulder insignia ফ্লাইট লেফট্যানেন্ট মূলত ব্রিটিশ রয়েল বিমান বাহিনীর একটি কমিশন্ড অফিসারের পদবী। এটি পৃথিবীর বিভিন্ন দেশে বর্তমানে ব্যবহৃত হয়। বিশেষ করে কমনওয়েলথ ভুক্ত দেশগুলোতে।
ফ্লাইট লেফট্যানেন্ট ফ্লাইং অফিসারের উপরের এবং স্কোয়াড্রন লিডারের নিচের পদবী। এটি একটি সম্পূর্ণ শব্দ, এটিকে ছোট করে লেফট্যানেন্ট বলা হয়না।
আসাদুজ্জামান খাঁন কামাল
আসাদুজ্জামান খাঁন (জন্ম ৩১ ডিসেম্বর ১৯৫০) বাংলাদেশের স্বরাষ্ট্রমন্ত্রী এবং আওয়ামী লীগের একজন রাজনীতিবিদ। তিনি নবম জাতীয় সংসদে ঢাকা-১১ এবং দশম ও একাদশ জাতীয় সংসদে ঢাকা-১২ আসন থেকে নির্বাচিত হন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করে সক্রিয়ভাবে যুদ্ধ করেন।
প্রাথমিক ও শিক্ষা জীবন
আসাদুজ্জামান খান ১৯৫০ সালের ৩১ ডিসেম্বর তৎকালীন পূর্ব পাকিস্তানের ঢাকা জেলার তেজগাঁও থানার মনিপুরিপাড়ায় জন্মগ্রহণ করেন। তার পিতা আশরাফ আলী খান একজন সরকারী কর্মকর্তা ছিলেন আর মাতা আকরামুন নেসা। পরিবারে তিনি দ্বিতীয় সন্তান ছিলেন। তাদের পৈতৃক নিবাস ঢাকা জেলার অন্তর্গত দোহার উপজেলায়।
শিক্ষা
কামাল ১৯৬৫ সালে ঢাকা পলিটেকনিক উচ্চ বিদ্যালয় থেকে এসএসসি এবং ১৯৬৭ সালে জগন্নাথ কলেজ (বর্তমানে জগন্নাথ বিশ্ববিদ্যালয়) থেকে এইচএসসি পাশ করেন। পরবর্তীতে তিনি ঢাকা বিশ্ববিদ্যালয় থেকে বিএসসি অনার্স ডিগ্রি অর্জন করেন। লেখাপড়ার পাশাপাশি সত্তরের দশকে মঞ্চ নাটক করতেন। খেলাধুলায় তিনি ব্যাডমিন্টন ও দাবা খেলায় পারদর্শী ছিলেন।
রাজনৈতিক জীবন
আসাদুজ্জামান খান মুক্তিবাহিনীর সদস্য ছিলেন। তিনি ১৯৭১ সালে বাংলাদেশের স্বাধীনতা যুদ্ধে অংশগ্রহণ করেছিলেন। খান ক্যাপ্টেন আব্দুল হালিম চৌধুরীর নেতৃত্বে সেক্টর ২-এ যুদ্ধ করেছিলেন। আসাদুজ্জামান খান বাংলাদেশ প্রেস কাউন্সিল ও শেরে বাংলা কৃষি বিশ্ববিদ্যালয়ের সিনেট সদস্য।
তিনি ২০০৮ সালে বাংলাদেশের নবম জাতীয় সংসদ নির্বাচনে অংশগ্রহণ করে ঢাকা-১১ আসন থেকে সংসদ সদস্য নির্বাচিত হন। তিনি ২০০৯ থেকে ২০১৩ পর্যন্ত গৃহায়ন ও গণপূর্ত মন্ত্রণালয়ের সংসদীয় স্থায়ী কমিটির সদস্য হিসেবে দায়িত্ব পালন করেন। তিনি ২০১৪ সালে দশম জাতীয় সংসদ নির্বাচনে ঢাকা-১২ আসনে বিনা প্রতিদ্বন্দ্বিতায় সংসদ সদস্য নির্বাচিত হন। ১২ জানুয়ারি ২০১৪ সালে তিনি স্বরাষ্ট্র মন্ত্রণালয়ের প্রতিমন্ত্রী হিসাবে শপথ নেন। ২০১৫ সালের ১৪ জুলাই তিনি স্বরাষ্ট্র মন্ত্রণালয়ের পূর্ণ মন্ত্রী হিসাবে দায়িত্ব পান। আসাদুজ্জামান ৩০ শে ডিসেম্বর ২০১৮ সালে একাদশ জাতীয় সংসদ নির্বাচনে তৃতীয়বারের মতো সংসদ সদস্য নির্বাচিত হন এবং পুনরায় শপথ নিয়ে স্বরাষ্ট্র মন্ত্রণালয়ের দায়িত্ব গ্রহণ করেন।
ব্যক্তিগত জীবন
আসাদুজ্জামান দোহার পদ্মা কলেজের প্রতিষ্ঠাতা। তিনি লুৎফুল তাহমিনা খানের সাথে বিবাহ বন্ধনে আবদ্ধ হন। তার পরিবারে এক ছেলে ও এক মেয়ে সন্তান রয়েছে।
নাবিব নেওয়াজ জীবন
মোহাম্মদ নাবিব নেওয়াজ জীবন (জন্ম: ১৭ আগস্ট ১৯৯০; নাবিব নেওয়াজ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব উত্তর বারিধারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি বিজেএমসিতে যোগদান করেছেন। ২০১৬–১৭ মৌসুমে, তিনি বিজেএমসি হতে বাংলাদেশী ক্লাব ঢাকা আবাহনীতে যোগদান করেছেন।
দলগতভাবে, জীবন এপর্যন্ত ৪টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
আন্তর্জাতিক ফুটবল
জীবন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করে ৩টি গোল করেছেন। তিনি ২০১৬ সালের ৯ই ফেব্রুয়ারি তারিখে ২০১৬ এশিয়ান গেমসের গ্রুপ পর্বের নিজেদের প্রথম ম্যাচে ভুটান অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৫ সালের ১৩ই অক্টোবর তারিখে, ২৫ বছর ১ মাস ২৭ দিন বয়সে, জীবন কিরগিজস্তানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জীবন সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ২ মাস ২৭ দিন পর, বাংলাদেশের জার্সি গায়ে প্রথম গোলটি করেন; ২০১৬ সালের ৮ই জানুয়ারি তারিখে, শ্রীলঙ্কার বিরুদ্ধে ম্যাচে বাংলাদেশের হয়ে তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
দ্য স্কাই হক
দ্য স্কাই হক (The Sky Hawk) আমেরিকান সেন্সর নীতিমালা আরোপের পূর্বযুগে নির্মিত যুদ্ধাভিযান চলচ্চিত্র। ফক্স ফিল্ম কর্পোরেশনের প্রযোজনায়, জন জি. ব্লাইস্টোন নির্মিত চলচ্চিত্রটি ১৯২৯ সালে মুক্তি পায়। লেওয়েলাইন হিউজেস তার স্বরচিত নিবন্ধ 'চ্যাপ কলড্ ব্র্যাডেল' হতে এই চলচ্চিত্রের চিত্রনাট্য তৈরী করেছিলেন, যা পরবর্তীতে গাই ফাউলার কর্তৃক উপন্যাসে অভিযোজিত হয়েছিল। জন গ্যারিক, হেলেন চ্যান্ডলার ও গিলবার্ট এমেরি এই চলচ্চিত্রের শ্রেষ্ঠাংশে অভিনয় করেছিলেন। আগস্ট, ১৯২৮-এ নির্মিত এবং ১৯২৯ সালের শেষদিকে মুক্তিপ্রাপ্ত চলচ্চিত্রটি তৎকালীন দর্শক ও সমালোচকদের প্রশংসা পেয়েছিল।
গল্পসূত্র
প্রথম বিশ্বযুদ্ধ চলাকালীন একটি দুঃসাহসিক অভিযানে একজন বৃটিশ বায়ুসেনা জ্যাক ব্র্যাডেল (জন গ্যারিক) তার মিশন থেকে দূরে সরে যায় এবং তার মেয়েবন্ধুকে বিদায় জানাতে থামে। একটি সন্দেহজনক বিমান দুর্ঘটনার পক্ষাঘাতের কারণে জ্যাকের কোমরের নীচ থেকে শরীর অবস হয়ে যায়। জ্যাক সুস্থ হওয়ার পরে তাকে চাকুরি থেকে অব্যাহতি দেয়া হয়, কারণ তার সহকর্মীরা মনে করতেন তিনি শত্রুর মুখোমুখি হতে ভয় পান। জ্যাককে একটি যুদ্ধবিদ্ধস্ত বিমান পুনর্নিমাণের জন্য টম বেরি (বিলি বেভান) নামের একজন মেকানিকের সহকারীর কাজ দেয়া হয়। জ্যাক তার বিমান চালানোর সক্ষমতা প্রমাণ করেন এবং লন্ডন শহরকে জার্মান জেপেলিন(বেলুনবাহী যুদ্ধযান) আক্রমণের হাত থেকে বাঁচাতে শত্রু বিমান ভূপাতিত করেন। সাহসিকতার মাধ্যমে নিজের সুনাম পুনঃপ্রতিষ্ঠা করেন।
নির্মাণ
দ্য স্কাই হক এমন একটি সময় নির্মিত হয়েছে,যখন নির্মাতারা চলচ্চিত্রে শব্দ ধারণের ক্ষেত্রে সেসময়ে আবিষ্কৃত নতুন প্রযুক্তি ব্যবহার শুরু করেছিলেন। দ্য স্কাই হক-এর প্রযোজনায় শব্দ ও ধ্বনি প্রযুক্তির সফল ব্যবহার ঘটেছিল। চলচ্চিত্রটির 'স্পেশাল ইফেক্ট' তত্বাবধায়ক র‍্যালফ হ্যামার্স, ফক্স ফিল্ম কর্পোরেশনের অপর ছায়াছবি হেলস এঞ্জেলস(১৯৩০)-এর জন্য ফক্স স্টুডিও'র বিমান রাখার হ্যাঙ্গারে পুরো লন্ডন শহরের একটি ক্ষুদ্র প্রতিরূপ তৈরী করেছিলেন, এই প্রতিকৃতি এই চলচ্চিত্রে ব্যবহার করা হয়েছিল। এছাড়াও ঘন কুয়াশার মধ্য হতে জেপেলিনের আক্রমণের দৃশ্যের যান্ত্রিক 'ইফেক্ট'দেয়ার জন্য তিনি ক্ষুদ্রাকৃতির যুদ্ধবিমান ও জেপেলিন ব্যবহার করেছিলেন। দৃশ্য ধারণে জন ব্লাইস্টোনের ভ্রাতা জেসপার ব্লাইস্টোন সহকারী পরিচালক হিসেবে কাজ করেছিলেন।
১৯২৮ সালের আগস্টে দ্য স্কাই হক-এর নির্মাণ শুরু হয়ে পাঁচ সপ্তাহের মধ্যে সম্পন্ন হয়েছিল। ক্যালিফোর্নিয়ার আর্কাডিয়ায় অবস্থিত রস আর্মি বিমান ঘাটিতে চিত্রগ্রহণ করা হয়েছিল। চিত্রগ্রহণের থমাস-মোর্স স্কাউট, লাইয়ার্ড শ্যালো ও ট্রাভেল এয়ার মডেলের বিভিন্ন বিমানকে যুক্তরাজ্যের রাজকীয় বিমান বাহিনীর যুদ্ধবিমানের আদলে সাজানো হয়েছিল।
মুক্তি ও অভ্যর্থনা
নিউ ইয়র্কের গাইটি থিয়েটারে ১৯২৯ সালের ১১ ডিসেম্বর দ্য স্কাই হক-এর প্রথম প্রদর্শণী হয়েছিল। চলচ্চিত্রটি সমালোচকদের কাছে ইতিবাচক অভ্যর্থনা পেয়েছিল। দ্য নিউ ইয়র্ক টাইমসের মরডোউন্ট হল গাইটি থিয়েটারের প্রথম প্রদর্শণী দেখে চলচ্চিত্রটি সম্পর্কে ইতিবাচক মন্তব্য করেছিলেন।
টীকা
<references group="Note" />
ফোটোনিক্স
ফোটোনিক্স হল নির্গমন, সঞ্চালন, পরিবর্তন, সংকেত প্রেরণ, সুইচিং এবং সম্প্রসারণ এর মাধ্যমে আলো (আলোক কণা) সৃষ্টি, উদ্ঘাটন, এবং নিপুণরুপে ব্যবহার করবার পদার্থ বিজ্ঞান। যদিও আলোর সমস্ত প্রযুক্তিগত ব্যবহার আলোর সর্ম্পূন বর্ণালী জুড়ে ব্যাষ্টিত, সর্বাধিক ভাবে ব্যবহৃত আলো দৃশ্যমান এবং অবলোহিত পরিসরেই বর্তমান। ফোটোনিক্স শব্দটির সৃষ্টি হল ১৯৬০ সালে আবিষ্কৃত প্রথম ব্যবহারিক আলো নির্গমনকারি অর্ধপরিবাহী ও ১৯৭০ সালে আবিষ্কৃত আলক বাহী তন্তুর পরিণাম।
ইতিহাস
ফোটোনিক্স শব্দটি গ্রীক শব্দ "ফোস" বা আলো (এটি জেনেটিভ ব্যাকরণ "ফোটোস" থেকে উদ্ঘাটিত এবং যৌগিকভাবে "ফোটো" রূপে ব্যবহারিত) থেকে জাত; এটির ব্যবহার ১৯৬০ সালের শেষের দশকে একটি গবেষণামূলক ক্ষেত্রের বিবরণে প্রথম দেখা যায়, যার লক্ষ্য ছিল আলোর মাধ্যমে সেই সমস্ত কার্যসমূহ সম্পন্ন করা যা প্রথাগত ভাবে ইলেক্ট্রনিক্সে ( বৈদ্যুতিন পদার্থবিদ্যা ) যেমন টেলিযোগাযোগ, তথ্যপ্রক্রিয়াকরণ ইতাদ্যির ক্ষেত্রে ব্যবহারিত হত।
ফোটোনিক্স একটি ক্ষেত্র হিসাবে স্বীকৃতি লাভ করে লেসার রশ্মি আবিষ্কৃত হওয়ার পরে। পরবর্তি সময়ের আবিষ্কার গুলির মধ্যে, ১৯৭০ সালের লেসার ডায়োড, তথ্য সঞ্চালনের জন্য আলকবাহী তন্তু, এবং আরবিয়াম-ডোপ্ড তন্তু জাতীয় সম্প্রসারক (ফাইবার আ্যম্পলিফায়ার) উল্লেখযোগ্য। এই বিবিধ উদভাবনগুলি ই বিংশ শতাব্দীতে টেলিযোগাযোগ বিপ্লবের প্রধান কান্ডারি এবং ইন্টারনেট পরিকাঠামোর ভিত্তি প্রদানকারী।
যদিও বহুবিধ প্রতিষ্ঠিত, ফোটোনিক্স শব্দটি সর্বসাধারনের ব্যবহারে ১৯৮০ এর দশকে আলোকতন্তুবাহী তথ্যাবলী সঞ্চালনে আসে টেলি্যোগাযোগ নেটওয়ার্কের মাধ্যমে। তদানিন্তন বেল্ গবেষণাগারে এই শব্দটির অতিমাত্রায় প্রচলন ছিল। এই শব্দটির আস্তিত্ত্ব নিশ্চিতরূপে স্বীকৃতি লাভ করে যখন আই ই ই ই লেসারস এবং ইলেক্ট্রো-অপটিক্স স্ংস্থা ১৯৮০ এর শেষ দশকে ফোটোনিক্স টেকনলজি লেটারস নামক একটি সংরক্ষিত পত্রিকা প্রকাশ করে।
যে কালে ডট-কম ক্র্যাশ, সিরকা ২০০১ ঘটনার আত্মপ্রকাশ, তদকালিন ফোটোনিক্স একটি বিষয় বা ক্ষেত্র রূপে গড়ে উঠেছিল আলকবাহী টেলিযোগাযোগ কে কেন্দ্র করে। কিন্তু ফোটোনিক্সের ব্যবহার বৃহৎ আকারে বেষ্টিত নানাবিধ বিজ্ঞান ও প্রযুক্তির ব্যবহার যেমন লেসার উৎপাদন, জৈবিক ও রাসায়নিক সনাক্তকরণ, চিকিৎশাস্ত্র, ডিসপ্লে প্রযুক্তি এবং অপটইকাল কম্পিউটিং কে ঘিরে। ভবিষ্যতে ফোটোনিক্সের ক্রমবিকাশ সম্ভব যদি আধুনিক সিলিকন ফোটোনিক্সের অগ্রগতি সফলতা লাভ করে।
চিরায়িত আলোকবিজ্ঞান
ফোটোনিক্স এবং চিরায়িত আলকবিজ্ঞান বা অপটিক্স পরস্পর সম্পর্কযুক্ত। চিরায়িত আলকবিজ্ঞান, আলো যে কোয়ান্টাইসড এই তত্তের বহু আগে আবিষ্কৃত হয়, যখন আলবার্ট আইন্স্টাইন বিখ্যাত আলকতরিৎ ক্রিয়া বা ফোটোইলেকট্রিক এফেক্ট কে বিবৃত করেন ১৯০৫ সালে। অপটিক্স সরঞ্জাম গুলির মধ্যে, প্রতিসারক লেন্স, প্রতিফলক আয়না, এবং আরও অপটিকাল উপাদান এবং যন্ত্রাংশ গুলির সৃষ্টি ১৫ শতক থেকে ১৯ শতকে। চিরায়িত আলকবিজ্ঞানের কিছু প্রধান মতবাদ যেমন ১৭ শতকে উদভাবিত হাইগেনের নীতি, ১৯ শতক এ আবিষ্কৃত ম্যাক্সওয়েল এর সূত্র এবং ওয়েভ নীতি আলোর কোয়ান্টাম বৈশিষ্ট গুলির উপর নির্ভর করেনা।
আধুনিক আলোকবিজ্ঞান
ফোটোনিক্স, কোয়ান্টাম আলোকবিজ্ঞান, আলোক সম্পর্কিত বলবিদ্যা (অপ্টোমেকানিক্স), ইলেকট্রো-অপ্টিক্স, অপ্টোইলেক্ট্রনিক্স, কোয়ান্টাম ইলেক্ট্রনিক্স এর সাথে সম্পর্কযুক্ত। যদিও, প্রতিটি শব্দ সূক্ষ কিন্তু ভিন্ন অর্থ বহন করে, বৈজ্ঞানিক ও সরকারি সম্প্রদায় এবং শিল্পসভায়। বহুসময় কোয়ান্টাম আলোকবিজ্ঞান ( কোয়ান্টাম অপ্টিক্স) মৌলিক গবেষণাকে নির্দেশ করে, অপরপক্ষে ফোটোনিক্স ব্যবহারিক গবেষণা ও উন্নয়ন এর প্রতি আনত।
ফোটোনিক্স শব্দটি নির্দিষ্ট ভাবে উল্লেখ করেঃ অপ্টোইলেক্ট্রনিক্স শব্দটির অন্তর্নিহিত অর্থ হল যন্ত্র ও সার্কিট যা বৈদ্যুতিক বা ইলেক্ট্রিকাল এবং অপটিকাল দুধরনের কার্যই সম্পন্ন করতে সক্ষম যেমন একটি থিন-ফিল্ম অর্ধপরিবাহী যন্ত্র। ইলেক্ট্র-অপটিক্স শব্দটি পুর্বপ্রচলিত এবং নির্দিষ্টভাবে অরৈখিক ইলেক্ট্রিকাল-অপটিকাল পারস্পরিক ক্রিয়া-প্রতিক্রিয়া যেমন বাল্ক ক্রিস্টাল মডুলেটরসের পকেল কোষকে পরিবেষ্টন করে, অপরপক্ষে উন্নত চিত্র সনাক্তকরণ (বা ইমেজ সেন্সিং), সাধারণত সরকারি সংস্থা দ্বারা নজরদারির জন্য প্রয়জনীয়, বিষয়সমুহকেও ধারণ করে।
আব্দুল কালাম দ্বীপ
আব্দুল কালাম দ্বীপটি ওড়িশা রাজ্যের সমুদ্র উপকূল থেকে ১০ কিলোমিটার দূরে বঙ্গপোসাগরে অবস্থিত। এই দ্বীপের পূর্ব নাম ছিল "হুইলার দ্বীপ"। এটি ঊড়িশার রাজধানী ভুবনেশ্বর থেকে ৯৩ কিলোমিটার ও কলকাতা থেকে ২৬০ নটিকাল মাইল দূরে অবস্থিত। এই দ্বীপ থেকেই ভারতের সমস্ত ক্ষেপণাস্ত্র পরিক্ষা করা হয়।
নামকরণ
আব্দুল কালাম দ্বীপের পূর্বের নাম ছিল হুইলার দ্বীপ। এই দ্বীপেই ভারত সরকার ভারতের ক্ষেপণাস্ত্র উৎক্ষেপণ কেন্দ্র গড়ে তলে। এই দ্বীপ থেকেই বিজ্ঞানি আব্দুল কালামের নেতৃত্বে ভারতের প্রথম ক্ষেপণাস্ত্র অগ্নির উৎক্ষেপণ করা হয়। এই বিজ্ঞানি ভারতের বিভিন্ন মিসাইল নির্মাণ ও শিক্ষা প্রসারে ভূমিকা রেখেছেন। তিনি এক সময় ভারতের রাষ্টপতি হিসাবে নির্বাচিত হন। তার এই প্রভূত অবদানের জন্য হুইলার দ্বীপকে তার মৃত্যুর পড় তার নামে নামকরণ করা হয়।
ক্ষেপণাস্ত্র পরীক্ষা
এই দ্বীপেই আব্দুল কালামের পরিচালনায় ভারতের প্রথম ক্ষেপণাস্ত্র অগ্নি উৎক্ষেপণ করা হয়। এরপর এই দ্বীপ থেকে আকাশ ,ব্রহ্মস, পৃথী প্রভৃতি উৎক্ষেপণ করা হয়।
রাজেন্দ্রনারায়ণ গুহঠাকুরতা
রাজেন্দ্রনারায়ণ গুহঠাকুরতা
প্রসিদ্ধ ব্যায়ামবীর। জন্ম ১৮৯২। মৃত্যু ২১ জুলাই ১৯৪৫। জন্মস্থান বানারিপাড়া, বরিশাল। পিতা বসন্তকুমার গুহঠাকুরতা।
বরিশাল বিএম স্কুলে চতুর্থ শ্রেণিতে পড়বার সময় সার্কাসের দলে যোগ দেন এবং বিভিন্ন রকম ব্যায়াম শিখে নিজেই সার্কাসের দল গঠন করেন। তিনি বুকের উপর হাতি, গরুর গাড়ি ও রোলার তুলতে পারতেন এবং চলন্ত মটর থামাতে পারতেন। বাঙালিদের মধ্যে শরীরচর্চা প্রচলনের জন্য All Bengal Physical culture নামে সমিতি স্থাপন করেন। কলকাতা সিটি কলেজ ও ল কলেজের ব্যায়াম-শিক্ষক ছিলেন। তার ব্যায়াম-শিক্ষক ছিলেন সূর্যকান্ত গুহ। ১৯১৭ খ্রিষ্টাব্দে প্রথম কলকাতায় আসেন ও ‘কার্লেকার সার্কাসে’ ৪টন বা ১১০ মণ রোলার বুকে তুলে দর্শকদের বিমোহিত করেন। মূলত তারই চেষ্টায় বাঙালি যুবকদের মধ্যে শক্তির পরিচায়ক ক্রিয়াকৌশল দেখানোর রেওয়াজ চালু হয়। প্রফেসর রামমূর্তি তাকে এ ব্যাপারে উৎসাহিত করেন।
সামালিয়াহ্ রাজ্য
সামালিয়াহ্ রাজ্য (الولاية الشمالية Aš Šamāliya) সুদানের ১৮ টি উইলিয়ত বা রাজ্যের মধ্যে একটি। এর আয়তন ৩৪৮,৭৬৫ কিলোমিটার এবং আনুমানিক জনসংখ্যা ৮৩৩,৭৪৩ (২০০৬)। উত্তর সুদান প্রাচীন যুগে নুবিয়া ছিল। জেবেল উয়েইনত হচ্ছে মিশর-লিবীয়-সুদানীয় সীমান্তের অঞ্চলেের একটি পর্বতমালা।
ইস্তানা উদ্যান
ডান|থাম্ব| ইস্তানা পার্কের উৎসব খিলান চলাকালীন সিঙ্গাপুরের নাগরিক জেলার প্রবেশদ্বার
ইস্তানা উদ্যান হল সিঙ্গাপুরের একটি উদ্যান, যা কেন্দ্রীয় অঞ্চলের ভিতরে কেন্দ্রীয় ব্যবসায়িক জেলার মধ্যে জাদুঘর পরিকল্পনা অঞ্চলে অবস্থিত। উদ্যানটির পাশ দিয়ে অর্চার্ড সড়ক, পেনাং সড়ক, পেনাং লেন এবং বাইওং সড়ক গিয়েছে।
উদ্যানটি রাষ্ট্রীয় বাসভবন ইস্তানার সামনে অবস্থিত একটি স্মৃতিস্তম্ভ। এর আয়তন ১৩,০০০ বর্গ মিটার। ইস্তানা উদ্যান সিঙ্গাপুরের নাগরিক জেলার প্রবেশদ্বার হিসাবে কাজ করে, যার লক্ষ্য সিঙ্গাপুরের সমৃদ্ধ ইতিহাস সম্পর্কে দর্শনার্থীদের ধারণা দেয়া।
ইতিহাস
ইস্তানা উদ্যানটির কাজ ১৯৯৫ সালে শেষ হয়েছিল। এটি ইস্তানার মূল প্রবেশপথের বর্ধিতাংশ হিসাবে নকশাকৃত এবং নির্মিত হয়েছিল। উদ্যানটি আনুষ্ঠানিকভাবে জাতীয় উন্নয়ন মন্ত্রী লিম হং কিং দ্বারা ১৯৯৬ সালে ৬ সেপ্টেম্বর উদ্বোধন করা হয়েছিল। উদ্যান থেকে অর্চার্ড রোড জুড়ে অবস্থিত ইস্তানা হ'ল সিঙ্গাপুরের রাষ্ট্রপতির সরকারী বাসভবন।
প্রধান বৈশিষ্ট্য
উদ্যানটির কেন্দ্রবিন্দুতে রয়েছে ২৬ মিটার উঁচু উৎসব খিলান থেকে উঁচু একটি অগভীর প্রতিচ্ছবি পুল। মরিচা রোধক ইস্পাত এবং কংক্রিটের নকশা করা হয়েছে ইস্তানার প্রবেশপথের গেট এবং রেলিং দ্বারা অনুপ্রাণিত হয়ে। উৎসব খিলান সিঙ্গাপুরের নাগরিক জেলার, যা শহরের সাংস্কৃতিক এবং ঐতিহাসিক হৃদয়, প্রবেশদ্বার তৈরি করে। আর্চার্ড রোড জুড়ে খিলানটি চাক্ষুষ সৌন্দর্য বাড়ায়।
উদ্যানটিতে একটি বিশাল অগভীর প্রতিবিম্ব পুল রয়েছে, এটি সিঙ্গাপুরে এইধরনের প্রথম। নারকেল পামগুলি এবং সংলগ্ন পাম পুলগুলি অর্চার্ড রোডের কেন্দ্রস্থলে গ্রীষ্মমণ্ডলীয় মরুদ্যান হিসাবে ইস্তানা উদ্যানের ছাপকে আরও জোরদার করে।
ইস্তানার মূল ফটকের সামনে ইস্তানার প্রবেশদ্বারে উৎসুক দর্শকদের মাসিক রক্ষী পরিবর্তনের অনুষ্ঠান দেখার একটি সুযোগ করে দেয় এই উদ্যানটি। সন্ধ্যায় উদ্যানটি "আলোর মরুদ্যান" এ রূপান্তরিত হয়। আরবান রিডেভেলপমেন্ট অথরিটির (ইউআরএ) আলোকিত করার মাস্টার পরিকল্পনার অধীনে উদ্যানটি বর্ধিত আলোকসজ্জার জন্য চিহ্নিত স্থানগুলির মধ্যে একটি।
একটি ভুল ধারণা রয়েছে যে, এটি ইস্তানার মধ্যে একটি পার্ক। না, এই ক্ষুদ্রাকৃতি পার্কটি ইস্তানার বাইরে এবং বিপরীতে। এটি পেনাং লেন এবং অর্চার্ড রোডের সংযোগস্থলটিতে একটি ছোট্ট সবুজ রঙের টুকরো।
ইস্তানা উদ্যানে সংগীত ও সাংস্কৃতিক পরিবেশনা প্রতি মাসের প্রথম রবিবারে প্রদর্শিত হয়।
ইস্তানা উদ্যানে জিরাফ রেস্তোঁরা নামে একটি রেস্তোঁরা রয়েছে যা সকলে জন্য উন্মুক্ত। সংগীতানুষ্ঠান এবং পারফরমেন্সে প্রত্যেকে অংশ নিতে/যোগদান করতে পারে।
জনপ্রিয় সংস্কৃতিতে
ইস্তানা উদ্যানটি দ্য অ্যামেজিং রেসের ষোড়শ মরশুমের নবম লিগে ইউ-টার্নের জায়গা হিসাবে ব্যবহার করা হয়েছিল।
জ্যানেট লেই
কর্মজীবনের শুরুতে তিনি এমজিএমের কয়েকটি বিভিন্ন ধরনের চলচ্চিত্রে অভিনয় করেন, তন্মধ্যে অ্যাক্ট অব ভায়োলেন্স (১৯৪৮), লিটল উইমেন (১৯৪৯), অ্যাঞ্জেলস ইন দ্য আউটফিল্ড (১৯৫১), স্ক্যারামুশ (১৯৫২), দ্য নেইকড স্পার (১৯৫৩), ও লিভিং ইট আপ (১৯৫৪) চলচ্চিত্রগুলো জনপ্রিয়তা লাভ করে। লেই ১৯৫০-এর দশকের দ্বিতীয়ার্ধে মূলত নাট্যধর্মী চলচ্চিত্রে কাজ করেন, তন্মধ্যে রয়েছে সাফারি (১৯৫৬) এবং অরসন ওয়েলসের নোয়া চলচ্চিত্র টাচ অব ইভল (১৯৫৮), কিন্তু তিনি সর্বাধিক খ্যাতি অর্জন করেন অ্যালফ্রেড হিচককের সাইকো (১৯৬০) চলচ্চিত্রে ম্যারিয়ন ক্রেন চরিত্রে অভিনয়ের মধ্য দিয়ে। এই চরিত্রে অভিনয়ের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
তেহরন প্রদেশ
তেহরন প্রদেশ বা তেহরান প্রদেশ ইরানের ৩০টি প্রদেশের একটি। ইরানের কেন্দ্রীয় মালভূমির উত্তরে প্রায় ১৯ হাজার বর্গকিমি এলাকা জুড়ে এর অবস্থান। প্রদেশটি উত্তরে মাজান্দারান, দক্ষিণে কোম, পূর্বে সেম্‌নান এবং পশ্চিমে মার্কাজি ও কাজভিন প্রদেশ। প্রদেশটির রাজধানী তেহরান সমগ্র ইরানেরও রাজধানী। প্রদেশটিতে ১৩টি শহর, ৪৩টি পৌর এলাকা, এবং ১৩৫৮টি গ্রাম আছে।
১৭৭৮ সালে কাজার রাজবংশ তেহরান শহরকে রাজধানী ঘোষণা করার পর প্রদেশটির গুরুত্ব বৃদ্ধি পায়। বর্তমানে আয়তনের দিক থেকে তেহরান বিশ্বের সবচেয়ে বড় ২০টি নগরীর একটি।
ভিভিয়ন ডীসেনা
ভিভিয়ন ডীসেনা হলেন একজন ভারতীয় টেলিভিশন অভিনেতা। প্যার কী এ এক কহানী ধারাবাহিকে তিনি অভয় রাইচন্দ নামে এক ভ্যাম্পায়ার চরিত্রে অভিনয় করেন। এই চরিত্রে অভিনয় করে তিনি বিশেষ খ্যাতি অর্জন করেন। এরপর তিনি মধুবালা-এক ইশক্‌ এক জুনুন ধারাবাহিকে ঋষভ কুন্দ্রা চরিত্রে দৃষ্টি ধামীর বিপরীতে অভিনয় করেন। বর্তমানে ভিভিয়ান কালারস্‌ টিভিতে শক্তি - অস্তিত্ব কে এহশাস কী ধারাবাহিকে প্রধান পুরুষ চরিত্রে অভিনয় করছেন।
ব্যক্তিগত জীবন
ভিভিয়নের মা হিন্দু ও বাবা পর্তুগিজ বংশোদ্ভূত খ্রিস্টান। একটি সাক্ষাৎকারে ভিভিয়ন বলেন যে, তাঁর মা ছিলেন ভারতীয় রেলের এক অ্যাথলেট এবং বাবা ছিলেন ভারতীয় রেলেরই ফুটবলার। তাই মাত্র ১০ বছর বয়স থেকে ফুটবল ছিল ভিভিয়নের বিশেষ প্রিয় এক খেলা। তিনি ফুটবলার লিওনেল মেসির অনুরাগী।
২০১৩ সালে ভিভিনয় বাহবিজ দোরাবজিকে বিবাহ করেন। বাহবিজ ছিলেন প্যার কি ইয়ে এক কহানি ধারাবাহিকে তাঁর সহ-অভিনেত্রী। কিন্তু ২০১৬ সালে তাঁরা বিবাহবিচ্ছেদের মামলা করেন।
মিজানুর রহমান খান
মিজানুর রহমান খান (জন্ম: ১১ জুন ১৯৫২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
১৯৭১ সালে কলেজের শিক্ষার্থী ছিলেন মিজানুর রহমান। মুক্তিযুদ্ধ শুরু হলে প্রতিরোধযুদ্ধে সক্রিয় ভূমিকা পালন করেন তিনি। জুন মাসে ভারতে গিয়ে মুক্তিবাহিনীতে যোগ দেন। প্রশিক্ষণের পর তাকে ১১ নম্বর সেক্টরের মহেন্দ্রগঞ্জে পাঠানো হয়। ১১ নম্বর সেক্টরের অধিনায়ক আবু তাহের (বীর উত্তম) তাকেসহ ৪৮ জনকে নিয়ে একটি দল গঠন করে আলাদাভাবে বিশেষ প্রশিক্ষণ দেন। তিনি তাদের সম্মুখযুদ্ধের জন্য রিজার্ভ ফোর্স হিসেবে ব্যবহার করেন। মহেন্দ্রগঞ্জ সাবসেক্টরসহ আশপাশের বেশ কয়েকটি স্থানে তারা সম্মুখযুদ্ধ করেন। নভেম্বর মাসের মাঝামাঝি আবু তাহেরের নেতৃত্বে মুক্তিবাহিনীর বড় একটি দল পাকিস্তান সেনাবাহিনীর কামালপুর প্রতিরক্ষা অবস্থানে আক্রমণ করে। এই যুদ্ধেও তিনি অংশ নেন। সেদিন তিনিসহ ১০ জন মুক্তিযোদ্ধা মেজর তাহেরের সঙ্গে ছিলেন। তাদের ওপর নির্দেশ ছিল কামালপুরের পাকিস্তানি প্রতিরক্ষা অবস্থান দখলের সঙ্গে সঙ্গে তারা ১০ জন সেখান থেকে অস্ত্রশস্ত্র-গোলাবারুদ সংগ্রহ করে নিজেদের ঘাঁটিতে পাঠানোর ব্যবস্থা করবেন। কিন্তু তারা সেটা করতে পারেননি। কয়েক ঘণ্টা ধরে চলা যুদ্ধের একপর্যায়ে মেজর তাহের আকস্মিকভাবে আহত হন। সে সময় তিনি ও তার এক সহযোদ্ধা দ্রুত আহত মেজর তাহেরকে ধরে নিরাপদ স্থানে নিয়ে যান। সেদিন শেষ পর্যন্ত কামালপুর যুদ্ধ ব্যর্থতায় পর্যবসিত হয়। মিজানুর রহমান খান স্বাধীনতার পর পড়াশোনা শেষ করে জনতা ব্যাংকে চাকরি করেন।
মুক্তিযুদ্ধে ভূমিকা
১৯৭১ সালের ৮ সেপ্টেম্বর জামালপুর জেলার বকশিগঞ্জ উপজেলার অন্তর্গত কামালপুর ছিল সীমান্ত এলাকা। গ্রামের মাঝামাঝি ছিল এ সীমান্ত বিওপি’র অবস্থান। ওই বিওপি ঘিরে ছিল পাকিস্তানি সেনাবাহিনীর শক্ত একটি প্রতিরক্ষা অবস্থান। সেদিন মুক্তিবাহিনীর স্বল্প প্রশিক্ষণপ্রাপ্ত মুক্তিযোদ্ধারা পাকিস্তানি সেনাবাহিনীর প্রতিরক্ষা অবস্থানে ভোররাতে আক্রমণ করেন। এই দলের নেতৃত্বে ছিলেন সৈয়দ সদরুজ্জামান (বীর প্রতীক)। মিজানুর রহমানসহ দলের ৪৮ জনের সবাই ছিলেন কলেজ-বিশ্ববিদ্যালয়ের ছাত্র। তুরায় প্রশিক্ষণ নেওয়ার পর তাদের ৪৮ জনকে ১১ নম্বর সাবসেক্টরের মহেন্দ্রগঞ্জ সাবসেক্টরে আলাদাভাবে বিশেষ প্রশিক্ষণ দেওয়া হয়। তারা সেদিন পাকিস্তান সেনাবাহিনীর অবস্থানে আক্রমণ করে সাহসিকতার সঙ্গে সম্মুখযুদ্ধ করেন। এই যুদ্ধে মিজানুর রহমান, আমানুল্লাহ কবীর (বীর বিক্রম) সহ কয়েকজন যথেষ্ট বীরত্ব প্রদর্শন করেন। তাদের বীরত্বে পাকিস্তানি সেনাবাহিনীর ব্যাপক ক্ষয়ক্ষতি হয়। তবে যুদ্ধে আমানুল্লাহ কবীরসহ তার সাত সহযোদ্ধা শহীদ হন। এ যুদ্ধের শুরুতে রাতের অন্ধকারে সীমান্তের দিকে এগিয়ে যেতে থাকেন মিজানুর রহমান খানসহ একদল মুক্তিযোদ্ধা। তারা ছিলেন কলেজ-বিশ্ববিদ্যালয়ের ছাত্র। ভোররাতে তারা আকস্মিক আক্রমণ করলেন পাকিস্তান সেনাবাহিনীর প্রতিরক্ষা অবস্থানে। শুরু হয়ে গেল রক্তক্ষয়ী যুদ্ধ। প্রায় আধা ঘণ্টা বা তার কিছু বেশি সময় ধরে চলা তুমুল এ যুদ্ধে নিহত হলো আট-নয়জন পাকিস্তানি সেনা। মুক্তিবাহিনীরও বেশ ক্ষতি হয়। মিজানুর রহমান খানের সাত সহযোদ্ধা শহীদ ও কয়েকজন আহত হলেন।
সুভাষ দত্ত
সুভাষ দত্ত (জন্মঃ ৯ ফেব্রুয়ারি, ১৯৩০ - মৃত্যুঃ ১৬ নভেম্বর, ২০১২) একজন বাংলাদেশী বিখ্যাত চলচ্চিত্র নির্মাতা, সিনেমা চিত্রশিল্পী ও অভিনেতা। তিনি ষাটের দশক থেকে বাংলা চলচ্চিত্রের পরিচিত মুখ। তার কর্মজীবনের শুরু হয়েছিল সিনেমার পোস্টার এঁকে। এ দেশের প্রথম সবাক চলচ্চিত্র মুখ ও মুখোশ-এর পোস্টার ডিজাইনার হিসেবে কাজ করেন তিনি। মাটির পাহাড় চলচ্চিত্রে আর্ট ডিরেকশনের মধ্য দিয়ে তার পরিচালনা জীবন শুরু হয়। এরপরে তিনি এহতেশাম পরিচালিত এ দেশ তোমার আমার ছবিতে প্রথম অভিনয়ের সুযোগ পান। তার পরিচালিত প্রথম চলচ্চিত্র সুতরাং (১৯৬৪)। এবং সর্বশেষ চলচ্চিত্র ও আমার ছেলে ২০০৮ সালে মুক্তি লাভ করে। এছাড়া তিনি বেগম রোকেয়া'র জীবন ও কর্ম নিয়ে একটি চলচ্চিত্র নির্মাণ করার ইচ্ছে পোষণ করলেও তা পূরণ করে যেতে পারেননি।
বাংলাদেশের চলচ্চিত্র শিল্পে তার সুদীর্ঘ কর্ম জীবনে অসামান্য অবদানের স্বীকৃতি স্বরূপ বাংলাদেশ সরকার তাকে ১৯৭৭ সালে জাতীয় চলচ্চিত্র পুরস্কার-এ শ্রেষ্ঠ প্রযোজক-পরিচালকের পুরস্কারে ভূষিত করে। এবং ১৯৯৯ সালে একুশে পদক প্রদান করে। এছড়াও তিনি দেশি-বিদেশি অসংখ্য সম্মাননা লাভ করেছিলেন।
ব্যক্তি জীবন
সুভাষ দত্ত জন্মগ্রহণ করেন মামার বাড়িতে ১৯৩০ সালের ৯ ফেব্রুয়ারি দিনাজপুরের মুন্সিপাড়া নামক স্থানে। তার পৈতৃক বাসস্থান বগুড়া জেলার চকরতি গ্রামে। বসবাস করতেন পুরান ঢাকার রামকৃষ্ণ মিশনের নিজ বাড়িতে। স্ত্রী সীমা দত্ত ২০০১ সালের অক্টোবরে পরলোকগমন করেন। মৃত্যুকালে তিনি দুই ছেলে, দুই মেয়ে, পুত্র-পুত্রবধূ, নাতি নাতনী রেখে গেছেন। বড় ছেলে শিবাজী দত্ত দেশে থাকেন, আর ছোট ছেলে রানাজী দত্ত থাকেন সুইডেনে।, বড় মেয়ে শিল্পী দত্ত বরিশাল এবং ছোট মেয়ে শতাব্দী দত্ত রংপুর স্বামীর বাড়িতে। শ্রী সুভাষ দত্তের ভাই বোনেরা ৫ জনঃ শ্রী সুভাষ দত্ত (সবার বড়), শ্রীমতি আরতী ধাম (মৃত, সন্তানাদি ভারতে বসবাস করছেন), শ্রী বিকাশ দত্ত (সুভাষ দত্তের ইউনিটের প্রধান সহকারী হিসেবে কাজ করেছেন তার জীবনের সর্বশেষ ছবি পর্যন্ত, স্ত্রী পুত্র কন্যা সমেত একই ভবনের আলাদা ফ্ল্যাটে বসবাস করছেন), গীতু তরফদার এবং ডাঃ শ্রীমতি ঝরনা দত্ত (পেশায় চিকিৎসক, সুভাষ দত্তের মৃত্যু অবধি তার পাশে ছিলেন)।
চলচ্চিত্র জীবন
thumb|150px|[[সুতরাং চলচ্চিত্রের ডিভিডি কভার]] সুভাষ দত্ত সম্ভ্রান্ত পরিবারের সন্তান ও সুশিক্ষিত হওয়া সত্ত্বেও চলচ্চিত্র নির্মাণের কৌশল শিখতে ভারতের বোম্বেতে গিয়ে পঞ্চাশের দশকের গোড়ার দিকে একটি ছায়াছবির পাবলিসিটির স্টুডিওতে মাত্র ত্রিশ টাকা মাসিক বেতনে কাজ শুরু করেন। ১৯৫৩ সালে ভারত থেকে ঢাকায় ফিরে যোগ দেন প্রচার সংস্থা এভারগ্রিন-এ। এরপর তিনি বাংলাদেশের চলচ্চিত্র জগতে পদার্পণ করেন চলচ্চিত্রের পোস্টার আঁকার কাজের মাধ্যমে। ১৯৫৬ সালে মুক্তিপ্রাপ্ত এ দেশের প্রথম সবাক চলচ্চিত্র মুখ ও মুখোশ-এর পোস্টার ডিজাইনার হিসেবে কাজ করেন তিনি। ১৯৫৮ সালে চলচ্চিত্র পরিচালক এহতেশাম এর এ দেশ তোমার আমার চলচ্চিত্রে একজন দুষ্ট নায়েব (কানুলাল) এর ভূমিকায় অভিনয় করেন তিনি। এটি মুক্তি পায় ১৯৫৯ সালের ১ জানুয়ারি। ষাটের দশকের শুরুর দিকে নির্মিত বহুল আলোচিত হারানো দিন চলচ্চিত্রেও তিনি অভিনয় করেছিলেন। মুস্তাফিজ পরিচালিত এই চলচ্চিত্রটি মুক্তি লাভ করে ৪ আগস্ট, ১৯৬১ এবং এটি বাংলা ভাষার প্রথম চলচ্চিত্র হিসেবে এক প্রেক্ষাগৃহে পঁচিশ সপ্তাহ প্রদর্শনের রেকর্ড তৈরি করে। এরপর তিনি বেশ কয়েকটি চলচ্চিত্রে অভিনয় করেছেন। চলচ্চিত্রে তিনি কৌতুকাভিনেতা হিসেবে অভিনয় করেও বেশ প্রশংসা অর্জন করেছিলেন।
মঞ্চনাটক
চলচ্চিত্র ছাড়াও তিনি প্রচুর মঞ্চনাটকে অভিনয় করেছেন। এরমধ্যে ঢাকার আরণ্যক নাট্যদলের প্রথম প্রযোজনা কবর নাটকে তার প্রথম মঞ্চাভিনয় ১৯৭২ সালে।
আন্তর্জাতিক সম্মাননা
১৯৬৫ সালে ফ্রাংকফুর্ট চলচ্চিত্র উৎসবে সুতরাং দ্বিতীয় শ্রেষ্ঠ চলচ্চিত্র হিসেবে পুরস্কার লাভ করে। এ ছাড়া মস্কো চলচ্চিত্র উৎসব (১৯৬৭, ১৯৭৩ ও ১৯৭৯) ও নমপেন আন্তর্জাতিক চলচ্চিত্র উৎসবে (১৯৬৮) পুরস্কৃত হয়েছে সুভাষ দত্তের চলচ্চিত্র।
মৃত্যু ও রাষ্ট্রীয় মর্যাদা
সুভাষ দত্ত ১৬ নভেম্বর, ২০১২, শুক্রবার ১২ রামকৃষ্ণ মিশন রোড়, ঢাকার নিজ ফ্ল্যাট ৫ম তলার সত্যাশ্রয়ে সকাল ৭টায় ৮২ বছর বয়সে হৃদরোগসহ বার্ধক্যজনিত বিভিন্ন কারণে মৃত্যুবরণ করেন। ১৭ নভেম্বর সকাল ৯টায় তার মৃতদেহ নিজ বাসভবন থেকে থেকে নিয়ে যাওয়া হয় রামকৃষ্ণ মিশনে এবং সেখানে ধর্মীয় আচারানুষ্ঠান শেষে সর্বস্তরের মানুষের শ্রদ্ধা নিবেদনের জন্য মৃতদেহ নিয়ে যাওয়া হয় কেন্দ্রীয় শহীদ মিনারে। তার মৃতদেহ সকাল ১১টা থেকে দুপুর ১টা পর্যন্ত রাখা হয় শহীদ মিনারে। এ সময় পরিবারের সদস্যরা ছাড়াও রাজনৈতিক নেতা-কর্মী, কবি, সাহিত্যিক বুদ্ধিজীবীসহ সর্বস্তরের মানুষ এখানেই তার প্রতি শেষ শ্রদ্ধা নিবেদন করেন। এবং সেখানে তার স্মরণে খোলা হয় একটি শোক বই। গূণী এই শিল্পীর প্রতি শ্রদ্ধা জানিয়ে শোক বইয়ে অনেকেই লিখেন শিল্পীর গৌরবের কথা। শহীদ মিনারে তাকে ঢাকা জেলা প্রশাসনের মাধ্যমে রাষ্ট্রীয় মর্যাদা গার্ড অব অর্নার প্রদান করা হয়। শহীদ মিনার থেকে তার মৃতদেহ দুপুরে নিয়ে যাওয়া হয় তার দীর্ঘদিনের কর্মস্থল বাংলাদেশ চলচ্চিত্র উন্নয়ন কর্পোরেশন (এফডিসি)-তে। সেখানে তাকে একনজর দেখার জন্য এফডিসির কর্মকর্তা-কর্মচারী, শিল্পী, কলাকুশলীরা ভিড় জমান। এফডিসিতে শ্রদ্ধা নিবেদন শেষে তার মৃতদেহ অন্ত্যেষ্টিক্রিয়ার জন্য নিয়ে যাওয়া হয় পোস্তগোলা শ্মশানে। এবং সেখানেই চির শায়িত করা হয় তাকে।
যশবীর ত্রিপুরা
জশবীর ত্রিপুরা (জন্ম ১ ফেব্রুয়ারি ১৯৫৯) একজন ভারতীয় রাজনীতিবিদ এবং ২০০৩ সাল থেকে জোলাইবাড়ি আসন থেকে ত্রিপুরা বিধানসভার সদস্য।   তিনি ভারতের কমিউনিস্ট পার্টির (মার্কসবাদী) সদস্য এবং গণমুক্তি পরিষদের কেন্দ্রীয় কমিটির সদস্য।
রাজনৈতিক পেশা
যশবীর ছিলেন ত্রিপুরা সরকার। শিক্ষক নিয়োগকর্তা এবং ১৯৯৮ থেকে ২০০২ পর্যন্ত টিজিটিএ এবং টিইউকেসি-এর সদস্য। ২০০৩ সালের ত্রিপুরা বিধানসভা নির্বাচনে, তিনি প্রথমবার জোলাইবাড়ি কেন্দ্র থেকে সিপিআই(এম) টিকিটে নির্বাচিত হন। এছাড়াও তিনি ২০০৮, ২০১৩ এবং ২০১৮ সালে বিধায়ক হিসাবে পুনঃনির্বাচিত হন।
আইর্তোন প্রেসিয়াদো
এদুয়ার আইর্তোন প্রেসিয়াদো গার্সিয়া (Ayrton Preciado, ; জন্ম: ১৭ জুলাই ১৯৯৪; আইর্তোন প্রেসিয়াদো নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব সান্তোস লাগুনা এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
প্রেসিয়াদো ২০১৭ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ২৭ ম্যাচে ৩টি গোল করেছেন।
প্রারম্ভিক জীবন
এদুয়ার আইর্তোন প্রেসিয়াদো গার্সিয়া ১৯৯৪ সালের ১৭ই জুলাই তারিখে ইকুয়েডরের এসমেরালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।